Referat fra bestyrelsesmøde d. 17/4 2018.

Tilstede: Bo, Claus, Alice, Lone og Tove

Afbud- Ellen.

1. Siden sidst.

HRH: Renovering af den gule mur. Vi har fået svar på vores henvendelse, og muren er udbedret. Vi har også ønsket en oprydning i forhold til deres containere. HRH svarer, at de har travlt og derfor har nedprioriteret oprydning. Vi kvitterer med, at vi vil vende tilbage til sagen efter sommerferien.

Vedtægterne: Vi skal have afklaret de uklare formuleringer i vedtægterne omkring stemmeregler. Vi tager punktet op på bestyrelsesmøde efter sommerferien.

2. Status på Museumsgrunden og Hyldagergrunden.

Der er stadig undersøgelser i gang i forhold til Museums- Hyldagergrunden. Når der er nyt, vil vi blive inviteret til møde på forvaltningen.

3. Budget

Vi udsender reminder til alle om at huske kontingent for 2018.

Alice uddeler.

4. Brugergruppen

Der er besøg på HCS i Glostrup den 24 april, og Alice deltager.

Informationsmøde i agendacentret om genanvendelse den 25 april, og Claus deltager.

Brugergruppens møder handler stadig om renovation, plast og papir. Vi opfordrer agendacentret til at fortsætte med at udsende tips og viden omkring sortering.

På hjemmesiden lægger vi sorteringsguiden.

Desuden er der blevet arbejdet med lavfjernvarme. De ansvarlige for projektet kommer gerne ud til grundejerforeninger. Claus undersøger fordelene ved allerede nu at invitere.

Vejbelysning er stadig ved at blive implementeret. Det bliver i løbet af 2019. Claus sender link til bestyrelsen.

Vi har takket nej til placering af affaldsbobler i landsbyen

5. Grøn dag.

Afholdes den 22/4 og Alice køber poser til brug på dagen.

Vi ønsker en stor skraldespand ved Toftegården/Vridsløsevej, da der er rigtig meget skrald i området fra gæster til Dyregården.Vi omtaler det i brev til miljø og teknikforvaltningen.

Der er nogen som fodrer fugle (og rotter) ved museumsgrunden. Vi laver en henvendelse til miljø og teknik. Alice skriver.

6. Grafitti på gymnastiksalen på Hyldagergrunden.

Vi skriver til miljø og teknik og beder dem om at fjerne det.

7. Henvendelse til miljø og teknik.

Sammen med de øvrige henvendelser til miljø og teknik skriver vi om lås på bommen ved Vridsløsestræde/Toften og ønsker en ny blomsterkrukke. Til næste bestyrelsesmøde tager vi stilling til, hvor en krukke kan stå.

8. Henvendelse vedrørende kunst.

Vi laver en reminder om, at vi stadig ønsker at få opstillet noget kunst i landsbyen. Alice skriver.

9. Samarbejde med de øvrige landsbyer.

Tove laver oplæg til et evt. samarbejde med de øvrige landsbyer. Alle bestyrelsesmedlemmer tænker også tanker til næste møde. På mødet laver vi et udkast til en invitation til samarbejde. Vi vælger også en tovholder.

Næste møde: 29/5 kl. 19,30 hos Tove

Referent - Tove.